Diari Oficial de la Generalitat Valenciana


Sumari del DOGV 1900, del 10-11-1992 (1992/800441)

ORDRE de 28 d'octubre de 1992, de la Conselleria d'Economia i Hisenda, per la qual disposa l'emissió o contractació del Deute de la Generalitat Valenciana i delega determinades facultats en l'Institut Valencià de Finances.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/28/(1)/dof/vci/html**

### Dades del document

Número de DOGV
:   1900

Data del DOGV
:   10-11-1992

Secció del DOGV
:   DISPOSICIONS GENERALS

Número del document
:   1992/800441


Data del document
:   28-10-1992

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 28 d'octubre de 1992, de la Conselleria d'Economia i Hisenda, per la qual disposa l'emissió o contractació del deute de la Generalitat Valenciana i delega determinades facultats en l'Institut Valencià de Finances.  
El Decret 169/1992, de 16 d'octubre, disposa la creació de Deute de la Generalitat Valenciana corresponent a l?endeutament de l'any 1992 i estableix com a criteris els mateixos que regien fins ara.  
El Decret 86/1991, de 29 de maig, del Consell de la Generalitat Valenciana, en el seu article únic faculta el Conseller d'Economia i Hisenda en relació amb l?emissió, col·locació i gestió del Deute de la Generalitat Valenciana, l?execució del qual s'haurà de realitzar dins dels límits de creació establerts en l'article primer del Decret 169/1992, de 16 d'octubre.  
El Decret 132/1992, de 20 de juliol de 1992, en l'article primer, atribueix com a competències de l'Institut Valencià de Finances la gestió de l'endeutament de la Generalitat Valenciana i de les seues entitats autònomes i empreses.  
Cal, per tant, autoritzar l'emissió o contractació de Deute de la Generalitat Valenciana corresponent a l'endeutament de l'any 1992, tot això d'acord amb la legislació assenyalada.  
Hem de destacar, entre els criteris a seguir, la continuïtat deguda en els instruments i procediments, si bé no es tanca la possibilitat d'incorporar-hi qualsevol novetat que puga millorar el funcionament dels mercats de Deute, com ho són les emissions en moneda estrangera. Per això, resulta convenient mantenir el marc establert en el Conveni de Pagarés i en els programes financers corresponents, modificant-los en els aspectes que siguen aconsellables.  
Per consegüent, d?acord amb els criteris establerts,  
ORDENE  
1. Import del Deute que s'ha d?emetre,  
L?Institut València de Finances emetrà o contractarà a càrrec de l?endeutament de l?exercici econòmic corresponent, en nom de la Generalitat Valenciana i per delegació meua, Deute de la Generalitat Valenciana, d?acord amb el que disposen els números posteriors d'aquesta ordre, per l?import nominal que resulte aconsellable en funció de la situació de finançament de la Generalitat Valenciana, de les peticions de subscripció rebudes, de les seues condicions i de les generals dels mercats, de manera que sumat tot allò emès o contractat a càrrec de l?endeutament de l'any 1992, no supere el límit màxim establert en el Decret 169/1992, pel qual es disposa la creació del Deute de la Generalitat Valenciana.  
2. Formalització del Deute que s'ha d'emetre  
2.1. El Deute de la Generalitat Valenciana que emeta o contracte l'Institut Valencià de Finances es podrà emmarcar dins d'un «programa financer» global corresponent a l'endeutament de l'exercici econòmic i podrà utilitzar dins del programa distintes modalitats de Deute de la Generalitat Valenciana, tant en pessetes com en divises. També podrà utilitzar-se o complementar-se amb qualsevol producte derivat o de cobertura.  
Els instruments que podran utilitzar-se són. a) en pessetes: Pagarés, Obligacions i Bons, préstecs domèstics; b) en divises: segons els instruments habituals en els mercats domèstics exteriors i en el mercat europeu. Aquests instruments assenyalats podran utilitzar-se indistintament segons siguen les necessitats de finançament i la situació dels mercats.  
Les diferents opcions que vagen instrumentant-se podran concatenar-se al venciment amb altres, tant si són de la mateixa naturalesa com si tenen diferents especificacions. A càrrec d'un determinat programa podran efectuar-se, si s'escau, subprogrames per a cada producte en funció de la naturalesa.  
2.2. El termini del Programa Financer corresponent a l'endeutament de l'any 1992 serà com a màxim de 20 anys.  
3. Representació del Deute  
El Deute de la Generalitat Valenciana que es pose en circulació en virtut d'aquesta ordre estarà representat en anotacions en compte, títols, valors o qualsevol altres document que formalment el reconega.  
4. Altres característiques  
4.1 Dates d'emissió i amortització  
El Deute de la Generalitat Valenciana que s'emeta tindrà les dates d'emissió i amortització que determine l'Institut Valencià de Finances en les respectives convocatòries d'emissió.  
4.2 Procediment d'emissió  
L?emissió l'efectuarà l'Institut Valencià de Finances per algun dels procediments següents:  
- Mitjançant subhasta competitiva entre entitats financeres i intermediaris financers per a l'adjudicació dels títols per adquisició o per assegurament. En tot cas, el període de subscripció serà, com a màxim, de quinze dies hàbils.  
- Mitjançant sindicació.  
- Mitjançant col·locacions privades i a preus convinguts.  
- Mitjançant subhasta competitiva entre un nombre restringit d?entitats autoritzades a mitjançar en la col·locació de valors que adquiresquen compromisos d'assegurament de l?emissió o de contrapartida en el mercat secundari, i mitjançant col·locacions no competitives, segons que estableix la clàusula tercera de l'annex I i II de l?Ordre de 25 de juny de 1991, de la Conselleria d'Economia i Hisenda, sobre convenis de col·laboració relatius a fons d'inversió en Deute Públic.  
4.3 Característiques restants  
Les emissions o la contractació de Deute de la Generalitat Valenciana a càrrec de l'endeutament de l'any 1992 tindrà les característiques i condicions establertes en ;aquesta ordre i, atesa la necessària continuïtat en els instruments tècnics i pràctics d'emissió, s'hi aplicarà també el que disposa el Conveni de Pagarés i el Programa Financer 1991.  
5. Delegacions de competència  
Es delega en l?Institut Valencià de Finances:  
5.1 La facultat per a acordar, disposar i realitzar totes les despeses, incloses les de publicitat í promoció, que originen l?emissió de Deute autoritzat per aquesta ordre i la corresponent facultat de contractació, qualsevol que en siga la quantia.  
5.2 Les facultats concedides al Conseller d'Economia i Hisenda en l'article únic del Decret 86/911, de 29 de maig, del Consell de la Generalitat Valenciana, pel qual es regulen les emissions de Deute Públic de la Generalitat Valenciana.  
5.3 Serà competència de l'Institut Valencià de Finances la gestió, l'execució, el seguiment i el control del Deute de la Generalitat Valenciana ja autoritzat per als exercicis econòmics anteriors a aquesta ordre.  
6. Autoritzacions  
S'autoritza l'Institut Valencià de Finances per a adoptar les mesures i resolucions que requeresca l'execució d'aquesta ordre.  
DISPOSICIO FINAL  
L?entrada en vigor d'aquesta ordre es produirà el mateix dia de la publicació en el Diari Oficial de la Generalitat Valenciana.  
València, 28 d'octubre de 1992.  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI